UV เผยบ.ย่อยจ่อเปิด 3 โครงการใหม่ในปีนี้ มูลค่ารวม 3.5-4 พันลบ.
UV เผยบ.ย่อย "แกรนด์ยู" เตรียมเปิด 3 โครงการใหม่ในปีนี้ มูลค่ารวมราว 3.5-4 พันลบ. ตั้งเป้ายอดขายปีนี้ 6 พันลบ.
7 เม.ย. 2558

นายเนรมิต สร้างเอี่ยม กรรมการผู้จัดการ บริษัท แกรนด์ ยูนิตี้ ดิเวลล็อปเมนท์ จำกัด บริษัทย่อยของบริษัท ยูนิเวนเจอร์ จำกัด (มหาชน) หรือ UV เปิดเผยว่า บริษัทคาดว่าจะเปิดโครงการใหม่อีก 3 โครงการ มูลค่าโครงการรวมประมาณ 3,500-4,000 ล้านบาท โดยโครงการแรกของปีนี้ ได้แก่ ยู ดีไลท์ รัชวิภา มูลค่า 2,000 ล้านบาท ตั้งอยู่ริมถนนใหญ่วิภาวดีรังสิต ตรงข้ามวัดเสมียนนารี และสถานีรถไฟฟ้าวัดเสมียนนารีในอนาคต ไม่ไกลจากสถานีรถไฟฟ้า MRT พหลโยธินในปัจจุบัน
สำหรับยอดขายปีนี้ตั้งเป้าที่ 6,000 ล้านบาท เติบโต 40% จากปีก่อน และคาดว่ามียอดรับรู้รายได้ 5,000 ล้านบาท โดยขณะนี้มีโครงการที่กำลังอยู่ในขั้นการตอนโอนกรรมสิทธิ์ทั้งสิ้น 4 โครงการ และรอโอนภายในไตรมาส 3 อีก 2 โครงการ ได้แก่ คอนโด ยู แคมปัส รังสิต-เมืองเอก และ ยู ดีไลท์ @ บางซ่อน สเตชั่น